ལིས་ཁི་ཆང་གིས་བསྟན་དོན།ཀྲུང་གོ་དང་ཕ་ཁི་སི་ཐན་ནི་ཁྱིམ་མཚེས་བཟང་བོ་དང་གྲོགས་པོ་བཟང་བོ་ཡིན་ལ།རྒྱལ་ཁབ་གཉིས་ཀྱི་སྲོལ་རྒྱུན་མཛའ་བརྩེ་ཧ་ཅང་ཟབ།ཀྲུང་གོ་དང་ཕ་ཁི་སི་ཐན་གཉིས་ཁྱོན་ཡོངས་ཀྱི་འཐབ་ཇུས་མཉམ་ལས་གྲོགས་པོ་ཡིན་པའི་ཆ་ནས།ཆབ་སྲིད་ཡིད་རྟོན་མཐོན་པོ་ཡོད་པ་དང་ཁྱབ་ཁོངས་སོ་སོའི་མཉམ་ལས་དམ་ཟབ་ཡིན་ལ།ཕྱོགས་གཉིས་ཀྱི་ཁེ་ཕན་གཙོ་བོ་དང་འབྲེལ་བའི་གནད་དོན་སྟེང་ཕན་ཚུན་ལ་རྒྱབ་སྐྱོར་བརྟན་པོ་བྱེད་ཀྱིན་ཡོད།ཀྲུའུ་ཞི་ཞི་ཅིན་ཕིང་གིས་སྐུ་ཞབས་ཙུང་ལི་དང་མཇལ་འཕྲད་གནང་ནས།ཀྲུང་གོ་དང་ཕ་ཁི་སི་ཐན་གྱི་འབྲེལ་བ་ཇེ་བཟང་དུ་གཏོང་བའི་ཐད་ནས་བསམ་འཆར་བརྗེ་རེས་བྱས།ཀྲུང་གོ་ཕྱོགས་ཀྱིས་ཕ་ཁི་སི་ཐན་ནམ་ཡང་ཀྲུང་གོའི་ཕྱི་འབྲེལ་གྱི་སྔོན་འགྲོའི་འཐབ་ཇུས་ཁ་ཕྱོགས་སུ་བརྩི་བཞིན་ཡོད།ཐེངས་འདིའི་འཚམས་འདྲི་སྐབས་སུ།ཕྱོགས་གཉིས་ཀྱིས་མཉམ་འབྲེལ་གསལ་བསྒྲགས་སྤེལ་ནས།ཕྱི་ཕྱོགས་ལ་ཕྱོགས་གཉིས་ཀྱིས་ཀྲུང་གོ་དང་ཕ་ཁི་སི་ཐན་གྱི་འབྲེལ་བ་སྔར་ལས་བཟང་བ་དང་མགྱོགས་པའི་སྒོ་ནས་འཕེལ་རྒྱས་སུ་གཏོང་བར་སྐུལ་འདེད་གཏོང་བའི་བརྡ་རྟགས་གལ་ཆེན་གཏོང་རྒྱུ་ཡིན་ཟེར།